În noaptea de 30 spre 31 martie, polițiști din cadrul Poliției Municipiului Târgu Jiu au fost sesizați de o femeie, în vârstă de 38 de ani, din localitate, cu privire la faptul că în timp ce se afla în localitatea Peștișani, în urma unor discuții în contradictoriu cu concubinul său, în vârstă de 37 de ani, acesta a lovit-o cu pumnii în zona capului și a amenințat-o cu moartea, provocându-i o stare de temere, potrivit polițiștilor.
Bărbatul i-a distrus femeii telefonul mobil.
Femeia a fost îndrumată de polițiști să se adreseze instanței în vederea emiterii unui ordin de protecție provizoriu.
În cauză, polițiștii au întocmit dosar de cercetare penală, sub aspectul săvârșirii infracțiunilor de violență în familie, amenințare și distrugere.